section_heading: Povijest
paragraph_text: Dvorac je sagrađen negdje oko 1000. godine. Njegovi prvi stanovnici bili su limburški grofovi, koji su pripadali dinastiji Arlon. Ovo mjesto, kao glavni grad nekad snažnog Vojvodstva Limburg, igralo je veliku ulogu u povijesti ove regije. Godine 1288., nakon smrti zadnjeg limburškog vojvode, izbio je nasljedni rat kod Worringena blizu Kölna, između kölnskog kneza biskupa i brabantskog vojvode. Iz ovog rata brabantski vojvode izlaze kao pobjednici, te od tad nose i titulu limburškog vojvode.Prolaskom stoljeća, ovaj grad pada u zaborav.